**Vyhlásenie o spracúvaní osobných údajov**

Prostredníctvom tejto informácie Vám chceme poskytnúť podrobné a zrozumiteľné informácie o spracúvaní Vašich osobných údajov v podmienkach Úradu pre normalizáciu, metrológiu a skúšobníctvo Slovenskej republiky, so sídlom Štefanovičova 3, 810 05 Bratislava 15, IČO: 30 810 710, podľa ustanovení článkov 13 a 14 nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej ako „GDPR“).

**Kto je prevádzkovateľom**

Prevádzkovateľom, ktorý spracúva Vaše osobné údaje je Úrad pre normalizáciu, metrológiu a skúšobníctvo Slovenskej republiky (ďalej aj ako „prevádzkovateľ“), ktorý plní úlohy ústredného orgánu štátnej správy pre oblasť technickej normalizácie, metrológie, kvality, posudzovania zhody a akreditácie orgánov posudzovania zhody vyplývajúce mu najmä zo všeobecne záväzných právnych predpisov, oprávnených a verejných záujmov, ale aj zmluvných vzťahov a v tomto prípade plní aj úlohy organizátora podujatia, udeľovania ocenení za oblasti v pôsobnosti Úradu pre normalizáciu, metrológiu a skúšobníctvo Slovenskej republiky a udeľovateľa osvedčení o absolvovaní odbornej školiacej činnosti na podujatí organizovanom úradom.

**Zodpovedná osoba**

V súvislosti so všetkými otázkami týkajúcimi sa spracúvania Vašich osobných údajov a uplatňovaním Vašich práv dotknutej osoby môžete kontaktovať zodpovednú osobu, ktorú prevádzkovať vymenoval s cieľom posilniť záruky a právne garancie práv a slobôd dotknutých osôb pri spracúvaní osobných údajov.

Zodpovednú osobu môžete kontaktovať:

* písomne na adrese: Úrad pre normalizáciu, metrológiu a skúšobníctvo Slovenskej republiky, Štefanovičova 3, 810 05 Bratislava 15 alebo,
* elektronicky na e-mailovej adrese: zodpovednaosoba@normoff.gov.sk.

**Prečo spracúvame Vaše osobné údaje**

Vaše osobné údaje spracúvame, aby sme boli schopní plniť povinnosti, ciele a úlohy, ktoré nám prináležia z pozície organizátora podujatia, udeľovania ocenení za oblasti v pôsobnosti Úradu pre normalizáciu, metrológiu a skúšobníctvo Slovenskej republiky a udeľovateľa osvedčení o absolvovaní odbornej školiacej činnosti na podujatí organizovanom úradom.

**Odkiaľ získavame Vaše osobné údaje**

Pri realizácii úloh a povinností získavame Vaše osobné údaje v prevažnej časti priamo od Vás, Vášho zamestnávateľa alebo od osoby, ktorá Vás nominovala na ocenenie.

**Účel spracúvania**

Vaše osobné údaje spracúvame za účelom prípravy a realizácie podujatia, udeľovania ocenenia za oblasti v pôsobnosti Úradu pre normalizáciu, metrológiu a skúšobníctvo Slovenskej republiky(pozn. v zázname o spracovateľských činnostiach je tento účel vedený ako „podujatia organizované ÚNMS SR“, za účelom prezentácie činnosti Prevádzkovateľa prostredníctvom elektronických a printových médií (webové sídlo Prevádzkovateľa, propagačné materiály a príspevky Prevádzkovateľa na sociálnych sieťach - Facebook, LinkedIn, Newsletter, prostredníctvom tlačových agentúr - TASR, SITA)).

V prípadoch podujatí, na ktorých sa zúčastneným osobám odovzdáva osvedčenie o absolvovaní odbornej školiacej činnosti Vaše osobné údaje spracúvame aj za účelom vyhotovovania a udeľovania osvedčení o absolvovaní odbornej školiacej činnosti na podujatí organizovanom úradom.

**Právny základ**

Vaše osobné údaje spracúvame na základe Vášho súhlasu so spracúvaním osobných údajov, t.j. právnym základom spracúvania Vašich osobných údajov je v tomto prípade článok 6 ods. 1 písm. a) GDPR. Účastníci podujatí vyjadrujú súhlas so spracúvaním osobných údajov potvrdením svojej účasti na podujatí.

**Aké osobné údaje o Vás spracúvame**

Spracúvame len osobné údaje, ktoré nám poskytnete v návrhu na udelenie ocenenia a ďalej v priebehu súťaže, prípadne z dôvodu zabezpečenia Vašej účasti na podujatí a osobné údaje potrebné z dôvodu vyhotovenia osvedčenia o absolvovaní odbornej školiacej činnosti. Zároveň z odovzdávania cien a iných podujatí môžu byť vyhotovované fotografie alebo audiovizuálne záznamy, ktoré môžu byť použité za účelom prezentovania činnosti Prevádzkovateľa prostredníctvom elektronických a printových médií (webové sídlo Prevádzkovateľa, propagačné materiály a príspevky Prevádzkovateľa na sociálnych sieťach - Facebook, LinkedIn, Newsletter, prostredníctvom tlačových agentúr - TASR, SITA). Z podujatí budú zaznamenávané najmä vystúpenie rečníkov, organizátora a samotných účastníkov súťaže. Nebudú sa snímať individuálne ani skupinové fotografie publika či  účastníkov podujatia, ktorí nevystúpia s príhovorom. Tieto osoby sa však môžu objaviť na panoramatických fotografiách z celého podujatia, resp. na fotografiách zachytávajúcich publikum.

**Doba uchovávania osobných údajov**

Osobné údaje budú spracúvané po dobu realizácie udeľovania ocenenia alebo iného podujatia. Na uchovávanie niektorých osobných údajov sa vzťahuje zákon č. 395/2002 Z. z. o archívoch a registratúrach a o doplnení niektorých zákonov v znení neskorších predpisov v spojení s Registratúrnym poriadkom a plánom úradu, ktorý schvaľuje Ministerstvo vnútra Slovenskej republiky pričom doba uchovávania osobných údajov v tomto prípade je 5 rokov, nasledujúcich po roku, v ktorom sa konalo udeľovanie ocenenia.

**Kto má prístup k Vašim osobným údajom a komu môžu byť poskytnuté**

K Vašim osobným údajom majú prístup len oprávnené osoby prevádzkovateľa a členovia hodnotiacej komisie. Všetky osoby, ktoré prídu do styku s Vašimi osobnými údajmi sú poučené o ich právach a povinnostiach oprávnených osôb a zaviazané povinnosťou mlčanlivosti, ktorá trvá aj po zániku účelu spracúvania. Môže nastať aj situácia, že Vaše osobné údaje môžu byť v nevyhnutnej miere poskytnuté napríklad kontrolným a dozorným orgánom a iným oprávneným subjektom, ak to vyplýva z osobitných právnych predpisov.

**Aké opatrenia sme prijali na ochranu Vašich osobných údajov**

Na ochranu Vašich osobných údajov pred stratou, manipuláciou alebo neoprávneným prístupom sme prijali primerané technické a organizačné opatrenia. Prístup k Vašim osobným údajom majú výlučne osoby poverené prevádzkovateľom na spracúvanie osobných údajov, ktoré ich spracúvajú na základe pokynov prevádzkovateľa. Pokiaľ by bola porušená bezpečnosť Vašich osobných údajov, sme povinní Vás v priebehu 72 hodín informovať, ak by takéto porušenie ochrany Vašich osobných údajov mohlo viesť k vysokému riziku pre Vaše práva.

**POUČENIE O PRÁVACH DOTKNUTÝCH OSÔB**

V súvislosti so spracúvaním osobných údajov, Vás informujeme o existencii Vašich práv**:**

**Právo na prístup** - máte právo na poskytnutie kópie osobných údajov, ktoré o Vás máme
k dispozícii, ako aj na informácie o tom, ako Vaše osobné údaje používame. Vo väčšine prípadov Vám budú Vaše osobné údaje poskytnuté v písomnej listinnej forme, pokiaľ nepožadujete iný spôsob ich poskytnutia. Ak ste o poskytnutie týchto informácií požiadali elektronickými prostriedkami, budú Vám poskytnuté elektronicky, ak to bude technicky možné.

**Právo na opravu** - prijímame primerané opatrenia, aby sme zabezpečili presnosť, úplnosť
a aktuálnosť informácií, ktoré o Vás máme k dispozícii. Ak si myslíte, že údaje, ktorými disponujeme sú nepresné, neúplné alebo neaktuálne, prosím, neváhajte nás požiadať,
aby sme tieto informácie upravili, aktualizovali alebo doplnili.

**Právo na odvolanie súhlasu** - v prípadoch, kedy Vaše osobné údaje spracúvame
na základe Vášho súhlasu, máte právo tento súhlas kedykoľvek odvolať. Odvolanie súhlasu nemá vplyv na zákonnosť spracúvania osobných údajov, ktoré sme na jeho základe o Vás spracúvali. V prípade ak odvoláte svoj súhlas so spracúvaním osobných údajov, nebudete môcť byť ocenení, prípadne sa nebudete môcť zúčastniť udeľovania ocenení a prevádzkovateľ nebude môcť ďalej v tejto súvislosti komunikovať.

**Právo na vymazanie (právo „na zabudnutie“)** - máte právo nás požiadať o vymazanie Vašich osobných údajov, napríklad v prípade, ak osobné údaje, ktoré sme o Vás získali,
už viac nie sú potrebné na naplnenie pôvodného účelu spracúvania. Vaše právo je však potrebné posúdiť z pohľadu všetkých relevantných okolností. Napríklad, môžeme mať určité právne a regulačné povinnosti, čo znamená, že nebudeme môcť Vašej žiadosti vyhovieť.

**Právo na obmedzenie spracúvania** - za určitých okolností ste oprávnený nás požiadať,
aby sme prestali používať Vaše osobné údaje. Ide napríklad o prípady, keď si myslíte,
že osobné údaje, ktoré o Vás máme, môžu byť nesprávne alebo keď si myslíte, že už Vaše osobné údaje nepotrebujeme využívať.

**Právo na prenosnosť údajov -** môžete požiadať o to, aby Vám Vaše osobné údaje, ktoré ste nám poskytli na spracúvanie na základe súhlasu, ktoré sú spracúvané automatizovane (nie v listinnej podobe) boli poskytnuté v štruktúrovanom, bežne používanom a strojovo čitateľnom formáte. Máte tiež právo požiadať o prenos týchto informácií na iného prevádzkovateľa, ak je to technicky možné.

**Právo podať návrh na začatie konania o ochrane osobných údajov** - ak sa domnievate, že Vaše osobné údaje spracúvame nespravodlivo alebo nezákonne, môžete podať sťažnosť na dozorný orgán, ktorým je Úrad na ochranu osobných údajov Slovenskej republiky,
so sídlom Hraničná 12, 820 07 Bratislava 27; tel. číslo: +421 /2/ 3231 3214; e-mail: statny.dozor@pdp.gov.sk, <https://dataprotection.gov.sk>. V prípade podania návrhu elektronickou formou je potrebné, aby tento spĺňal náležitosti podľa § 19 ods. 1 zákona
č. 71/1967 Zb. o správnom konaní (správny poriadok) v znení neskorších predpisov.

Prenos osobných údajov dotknutých osôb do tretej krajiny alebo medzinárodnej organizácie
sa neuskutočňuje. Osobné údaje nebudú použité na automatizované individuálne rozhodovanie vrátane profilovania.

**Ďalšie informácie o spracúvaní osobných údajov**

Ďalšie informácie o spracúvaní osobných údajov nájdete na nasledovnom odkaze <https://www.unms.sk/stranka/331/ochrana-osobnych-udajov/> (v elektronickej podobe) alebo na osobnom úrade prevádzkovateľa (v listinnej podobe).